Дукрарду / Илчи»-маслихIатчи\nКIулну бур жура ишла дайсса цаппара дуки-хIачIиялул кумаграйнугу урандалул (ракрал) цIуцIаврийнгума къаршину бацIан шайшиву. Хъамамабитари, вай лув кIицI ларгсса дукия зулла рациондалуву мудангу ишлану дикIан аьркиншиву.\nКъур бета-каротиндалул мяъданни, гужсса антиоксидант­ри. Ванил урандалул клеткарду гьарза хьун къабитай­сса бур. Хайр бусса дур уттарасса къургу, мукунна шархьмургу.\nАьлимтурал ххал бигьавурттайн бувну, сельдерей урттул ххуйну кумаг байсса бур инсан хъазамрал, ганз ххюттул, лякьлулусса железалул дурухлурдая уруччин. Шиккува учин, сельдерей хъинну дакьайссар ччимур салатравугу.\nКаландалул цинявппагу журардаву (брокколилуву хъиннува) бусса бур дурухлулул клеткарду литIун байсса глюкозинолаты. Ишла буллалияра каландалул цинявппагу журарду (ятIулсса, кIяласса, брокколи ва м.ц.).\nШиву гьарзассар селен, ва хъинссар селен ттиликIран, кумаг байссар инсаннал организмалува аьркин дакъамур дуккан дан.\nЧурххаву селен биялну би­кIаншиврул нюжмардий цаллагу нухутI хъюрув хIаласса дук­ра дуркуну хъинссар.\nНицIал цила нирхирай дитайссар, цIакь дайссар иммундалул система. Иммунитет цIакьсса инсаннан вирусирттая, бактериярттая нигьачIаву дакъассар. ЦIакьсса иммунитет дусса организмалущар захIматсса азарданийн гьужум бан шайсса, мукунсса клеткарду чIяву хъанан­сса мадад къабулайсса, цIуцIаву дайдихьулийра бас дувайсса. Мунияту гьантлун ца къуса ни­цIал канакисса инсаннал цала цIуллушиву дуручлачиссар.\n6. Зайтундалул нагь (оливковое масло)\nЗайтундалул нагь ца яла на­хIумур ва хайр бумурди салат­равун дутIин. Му бакъассагу, хъинну гужсса антиоксидантри, инсан сатиржан шаврия, дурухлурдая уруччайсса.\nЯла ххуймур зайтундалул нагь – му цалчин хьхьирцIумурди (кIиришивугу ишла къадурну).\nВинегретрал ва боршрал гьануну хъанахъисса чIикIунтIалул тIин-тIааьнгу, ваниясса хайргу къакIулсса акъахьунссар.\nЧIикIунтIалул сантирайн дутай­ссар ххютту-канил, тти­ликIрал даву, ­оьттул состав ххуй дайссар. Вания кумаг хъунма­ссар инсан ракрая уруччаврингу. Так чIикIунтIа мудан канан аьркинссар. БучIиссар салатру дуллан, шархьунгу, ша­къархьунгу. БучIиссар сок дурну хIачIангу. Так сок дурну 3 ссят ларгун махъ дакъа хIачIан къабучIиссар.\nГьай-гьай, кIицI дурцири дук­ра къахъанахъиссар ракрая­сса панацеянугу. Амма вайннул биялсса кумаг байссар мукун­сса цIуцIаврихьхьун мадад къабулун.\nСледующая публикация Цифрардалмур телесуратрайн бучIан хъамамабитару\nПредыдущая публикация Бизнесгу, байрангу